আন্দ্রেয়া-মে ৎসেপেডা

আন্দ্রেয়া-মে ৎসেপেডা (জন্ম ২৪ অক্টোবর ১৯৯৫) একজন অস্ট্রীয় ক্রিকেটার ও চিকিৎসক যিনি অস্ট্রিয়া জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি মূলত একজন অলরাউন্ডার। ২০১৯ সালে অস্ট্রিয়া দলের প্রথম টোয়েন্টি২০ আন্তর্জাতিক (টি২০আই) ম্যাচে তিনি দলীয় অধিনায়কের দায়িত্ব পালন করেছিলেন। ২০২১ সালে তিনি প্রথম অস্ট্রীয় নারী হিসেবে টি২০আই ম্যাচে শতরানের ইনিংস খেলেন। ২০২২ সালের জানুয়ারি মাসে আন্তর্জাতিক ক্রিকেট কাউন্সিল (আইসিসি) তাঁকে বর্ষসেরা নারী সহযোগী ক্রিকেটারের সম্মান প্রদান করে। ৭ বছর বয়সে আন্দ্রেয়া-মে ৎসেপেডা বিদ্যালয়ে সর্বপ্রথম ক্রিকেট বিষয়ে শিক্ষা লাভ করেন। এর দুই বছর পরে তিনি প্রথম ক্রিকেট খেলা শুরু করেন, যখন তাঁর কনিষ্ঠ ভ্রাতাও ক্রিকেট খেলা আরম্ভ করেন। তাঁর নিজ শহরে শুধু একটি ক্রিকেট খেলার স্থান ছিল। সে সময়ে খুব কম সংখ্যক মেয়ে ক্রিকেট খেলত বিধায় তিনি ছেলেদের সাথেই প্রধানত ক্রিকেট অনুশীলন করতেন। অনেক দিন ক্রিকেট খেলা চালিয়ে যাওয়ার পর আন্দ্রেয়া-মে ৎসেপেডা উপলব্ধি করেন যে তিনি নারীদের দলের হয়ে খেলতে চান। ২০১৫ সালে উট্রেখটে নেদার‍ল্যান্ডস আমন্ত্রিত একাদশের বিপক্ষে একটি ম্যাচে তিনি মহাদেশীয় একাদশের হয়ে খেলেন। মহাদেশীয় একাদশটি অস্ট্রিয়া, জিব্রাল্টার, ডেনমার্ক, ফ্রান্স, বেলজিয়াম ও হাঙ্গেরির কিছু খেলোয়াড় নিয়ে গঠিত হয়েছিল। ২০১৬ সালে অর্থাৎ এর পরবর্তী বছরে তিনি অস্ট্রিয়ায় নারীদের ক্রিকেটের গোড়াপত্তনে ভূমিকা রাখেন। ঘরোয়া ক্রিকেটে আন্দ্রেয়া-মে ৎসেপেডা ভিয়েনার অস্ট্রিয়া ক্রিকেট ক্লাবের হয়ে খেলেন। ২০২২ সালের মে মাসে দুবাই-এ অনুষ্ঠিত ফেয়ারব্রেক আমন্ত্রণমূলক টুর্নামেন্টে আন্দ্রেয়া-মে ৎসেপেডা টর্নেডোস দলের হয়ে খেলার সুযোগ পান। ২০১৯ সালের ৩১ জুলাই ফ্রান্সের নঁত শহরের পার্ক দু গ্রঁ ব্লোতরো-এর ক্রিকেট মাঠে আয়োজিত একটি চতুর্দেশীয় সিরিজের দ্বিতীয় ম্যাচে নরওয়ের বিপক্ষে অধিনায়ক হিসেবে আন্দ্রেয়া-মে ৎসেপেডার টোয়েন্টি২০ আন্তর্জাতিক (টি২০আই) অভিষেক হয়, যেটি ছিল অস্ট্রিয়া দলের প্রথম আনুষ্ঠানিক টি২০আই ম্যাচ। ম্যাচটিতে নরওয়ে ১৬ রানে জয়ী হয়। পরবর্তীতে একই টুর্নামেন্টে জার্সিকে অস্ট্রিয়া ৩ রানে পরাজিত করে, যে ম্যাচে আন্দ্রেয়া-মে ৎসেপেডা বোলিং-এ ৪ ওভারে ১৮ রান দিয়ে ৩ উইকেট লাভ করেন। নরওয়েকেও ফিরতি ম্যাচে অস্ট্রিয়া পরাজিত করে, যে ম্যাচে তিনি দলের পক্ষে সর্বোচ্চ ৪৩ রান সংগ্রহ করেন। টুর্নামেন্টে চার দলের মধ্যে অস্ট্রিয়া তৃতীয় স্থান অধিকার করে, এবং মোট ১২৫ রান সংগ্রহ করে টুর্নামেন্টের সেরা রান সংগ্রাহক হন আন্দ্রেয়া-মে ৎসেপেডা। ২০২০ সালের আগস্ট মাসে নিম্ন অস্ট্রিয়ার জিবার্ন ক্রিকেট মাঠে অনুষ্ঠিত জার্মানি ও অস্ট্রিয়ার মধ্যকার দ্বিপাক্ষিক সিরিজে আন্দ্রেয়া-মে ৎসেপেডা আবারও দলের অধিনায়কত্ব করেন। পাঁচ ম্যাচের সিরিজটির প্রথম ও চতুর্থ ম্যাচে আন্দ্রেয়া-মে ৎসেপেডার সংগ্রহ অস্ট্রিয়ার পক্ষে সর্বোচ্চ হলেও জার্মানি সিরিজটিতে ৫–০ ব্যবধানে জয়লাভ করে। ২০২১ সালের আগস্ট মাসে ইতালির বিপক্ষে অস্ট্রিয়া আরেকটি পাঁচ ম্যাচের দ্বিপাক্ষিক সিরিজ খেলে, যে সিরিজের ম্যাচগুলো স্পিনাচেতোর রোমা ক্রিকেট মাঠে অনুষ্ঠিত হয়। এ সিরিজে অস্ট্রিয়ার অধিনায়ক ছিলেন এর পূর্বে অস্ট্রিয়ার হয়ে না খেলা গান্ধালি বাপাত। সিরিজের প্রথম ম্যাচটি ছিল ইতালি দলের প্রথম আনুষ্ঠানিক টি২০আই ম্যাচ। সে ম্যাচটিতে আন্দ্রেয়া-মে ৎসেপেডা ৬০ বলে ৩৩ রান সংগ্রহ করেন, যেটি ছিল দলের পক্ষে সর্বোচ্চ সংগ্রহ। ম্যাচটিতে ইতালি ৮ উইকেটে জয়লাভ করে। সিরিজের পরের তিনটি ম্যাচেই অস্ট্রিয়া জয়ী হয় ও সিরিজ নিজেদের করে নেয়। তৃতীয় ম্যাচটিতে আন্দ্রেয়া-মে ৎসেপেডা আবারও দলের পক্ষে সর্বোচ্চ রান সংগ্রহ করেন। সিরিজে শেষ পর্যন্ত অস্ট্রিয়া ৩–২ ব্যবধানে জয়ী হয়। ২০২১ সালের সেপ্টেম্বর মাসে গান্ধালি বাপাতের অধিনায়কত্বে অস্ট্রিয়া আরেকটি দ্বিপাক্ষিক সিরিজ খেলে। জিবার্ন ক্রিকেট মাঠে আয়োজিত সিরিজটিতে অস্ট্রিয়ার প্রতিপক্ষ ছিল বেলজিয়াম। সিরিজের প্রথম ম্যাচটি ছিল বেলজিয়াম দলের প্রথম আনুষ্ঠানিক টি২০আই ম্যাচ, যে ম্যাচে আন্দ্রেয়া-মে ৎসেপেডা ৬৩ বলে ১০১ রান সংগ্রহ করে টি২০আই ফরম্যাটে শতরানের ইনিংস খেলা প্রথম অস্ট্রীয় নারী হওয়ার গৌরব অর্জন করেন। ম্যাচটিতে অস্ট্রিয়া ১১৮ রানে জয়ী হয় ও আন্দ্রেয়া-মে ৎসেপেডা ম্যাচসেরা খেলোয়াড়ের পুরস্কার অর্জন করেন। সিরিজের বাকি দুটি ম্যাচেও অস্ট্রিয়া জয়ী হয়, এবং দুটি ম্যাচেই আন্দ্রেয়া-মে ৎসেপেডা দলের হয়ে সর্বোচ্চ রান সংগ্রহ করেন। এ কারণে উভয় ম্যাচেই ম্যাচসেরা খেলোয়াড়ের খেতাব অর্জন করতে সক্ষম হন তিনি। ক্রিকেট খেলার বাইরে পেশাগত জীবনে আন্দ্রেয়া-মে ৎসেপেডা একজন ডাক্তার হিসেবে কর্মরত আছেন। "Zeeshan Maqsood (Oman) and Andrea-Mae Zepeda (Austria) are ICC Associate Cricketers of the Year 2021"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ২৩ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) যাদব, বিশাল। "Interview with Andrea-Mae Zepeda: Captain of Austria Women's National Cricket Team"। ফিমেল ক্রিকেট (ইংরেজি ভাষায়)। সংগ্রহের তারিখ ২৭ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লায়াল, রড (২০১৬)। "Women's Cricket in Europe: Sister Act"। বুথ, লরেন্স। The Shorter Wisden 2016: The Best Writing from Wisden Cricketers' Almanack 2016। লন্ডন: জন উইজডেন ও কোম্পানি। আইএসবিএন 9781472935229। সংগ্রহের তারিখ ৭ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লায়াল, রড। "The achievement of an idiot with an idea"। ক্রিকেটইউরোপ (ইংরেজি ভাষায়)। ৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ACA Officials"। অস্ট্রীয় ক্রিকেট ফেডারেশন (ইংরেজি ভাষায়)। সংগ্রহের তারিখ ৭ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Stafanie Taylor to lead Tornadoes in FairBreak Invitational 2022 Tournament"। ফিমেল ক্রিকেট (ইংরেজি ভাষায়)। সংগ্রহের তারিখ ৫ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full Scorecard of Norway Women vs Austria Wmn 2nd Match 2019 - Score Report | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full Scorecard of Austria Wmn vs Jersey Women 4th Match 2019 - Score Report | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full Scorecard of Norway Women vs Austria Wmn 9th Match 2019 - Score Report | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "All-round records | Women's Twenty20 Internationals | Cricinfo Statsguru | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৭ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "France taste glory in historic quadrangular series"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ১৫ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) যাদব, বিশাল। "Exclusive Report: Austrian Women's National Team leaps into the professional arena of cricket"। ফিমেল ক্রিকেট (ইংরেজি ভাষায়)। সংগ্রহের তারিখ ২৯ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Record-breaking Germany complete whitewash of Austria"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ১৪ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "All you need to know about Austria Women's tour of Italy 2021 | Squad | Schedule"। ফিমেল ক্রিকেট (ইংরেজি ভাষায়)। সংগ্রহের তারিখ ৯ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইমার্জিং ক্রিকেট। "Global Game: Action-packed Associate cricket week"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ১৬ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Andrea-Mae Zepeda"। টকিন' অ্যাবাউট উইমেন'স ক্রিকেট (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইমার্জিং ক্রিকেট। "Global Game: Belgium Women make maiden T20I appearance"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ২৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full Scorecard of Austria Wmn vs Belgium Wmn 1st T20I 2021 - Score Report | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full Scorecard of Austria Wmn vs Belgium Wmn 2nd T20I 2021 - Score Report | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full Scorecard of Austria Wmn vs Belgium Wmn 3rd T20I 2021 - Score Report | ESPNcricinfo.com"। ইএসপিএনক্রিকইনফো (ইংরেজি ভাষায়)। সংগ্রহের তারিখ ৮ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইএসপিএনক্রিকইনফোতে আন্দ্রেয়া-মে ৎসেপেডা (ইংরেজি) ক্রিকেটআর্কাইভে আন্দ্রেয়া-মে ৎসেপেডা (সদস্যতা প্রয়োজনীয়) (ইংরেজি)